Diari Oficial de la Generalitat Valenciana


Sumari del DOGV 5764, del 16-05-2008 (2008/5922)

Informació pública del Pla General d'Ordenació Urbana de Teresa i suspensió de llicències.
------------------------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5922


Data del document
:   18-04-2008

Organisme emissor
:   Ajuntament de Teresa

Tipus de document
:   Informació Pública

Descriptors 

:   * Teresa
    * pla d'urbanisme
    * administració local

Informació pública del Pla General d'Ordenació Urbana de Teresa i suspensió de llicències. [2008/5922]  
L'Ajuntament Ple, en sessió celebrada l'11 d'abril de 2008, va adoptar l'acord següent:  
Primer. Sotmetre a informació pública el Pla General d'Ordenació Urbana de Teresa junt amb tota la documentació que l'integra, per un període de dos mesos des de la publicació de l'edicte anunciat en el Diari Oficial de la Comunitat Valenciana i en un diari no oficial d'àmplia difusió a la localitat.   
Durant este termini, el projecte diligenciat del Pla General es trobarà depositat en l'Ajuntament de Teresa per a la seua consulta pública, de dilluns a divendres, de 10.00 a 14.00 hores. A més, i durant el mateix període, prèvia cita cridant al número de telèfon 002 583 590, es podran realitzar consultes a l'equip redactor en les dependències municipals.  
També es podrà consultar la documentació en la següent pàgina web: www.ayuntamientodeteresa.es.  
Durant el període d'informació pública es podran formular al·legacions, que hauran de presentar-se en el Registre d'Entrada de l'Ajuntament.  
El termini per a l'aprovació definitiva del Pla General d'Ordenació Urbana de Teresa serà el resultant de l'aplicació dels articles 81 a 86 de la Llei Urbanística Valenciana.  
Segon. Sol·licitar informes dels distints departaments i òrgans competents de les administracions exigits per la legislació reguladora de les seues respectives competències, així com informe dels municipis confrontants i empreses que gestionen o exploten infraestructures de servicis declarats essencials o d'utilitat pública, entre ells:  
· conselleria de Medi Ambient, Aigua, Urbanisme i Habitatge.  
· conselleria d'Infraestructures i Transport.  
· conselleria de Cultura i Esport.   
· conselleria d'Educació.  
· conselleria de Sanitat.  
· conselleria d'Agricultura, Pesca i Alimentació.  
· Diputació Provincial de Castelló.  
· Ministeri de Foment.  
· Confederació Hidrogràfica del Xúquer.  
· Entitat de Sanejament.  
· IVVSA.  
· Bisbat de Castelló.  
· Municipis confrontants: Torás, Viver, Jérica, Sacañet i Bejís.   
Tercer. De conformitat amb el que disposen els articles 101.2 i 103 de la LUV, queden suspeses les llicències d'obra d'edificació en aquelles àrees del territori objecte del PGOU exposat al públic les noves determinacions de les quals suposen modificació del règim urbanístic vigent (quedant exceptuades de tal suspensió les zones del nucli antic i ampliació de nucli i les unitats d'execució de sòl urbà UE-1 i UE-2 del PDSU de planejament de Teresa); així mateix, i de conformitat amb l'article 103 de la LUV, queden suspesos els acords aprovatoris de nous programes d'iniciativa privada per a la gestió indirecta en els sectors i unitats d'execució previstos en el nou Pla General.  
Quart. Conclosos els tràmits anteriors i resoltes les al·legacions formulades, l'Ajuntament resoldrà sobre la seua aprovació provisional, amb introducció de les rectificacions que estime oportunes, el remetrà a la conselleria competent en urbanisme i interessarà la seua aprovació definitiva.  
Cinqué. Facultar l'Alcaldia per a la realització de tots els tràmits que es requerisquen per a l'efectivitat d'este acord.  
Teresa, 18 d'abril de 2008.- L'alcalde president: Juan Ernesto Pérez Calatayud.